रेलवे बोर्ड, नई दिल्ली में आशुतोष गर्ग डिप्टी डायरेक्टर हैं। वे विकास पुरी में रहते हैं। जब भी उन्हें ऑफिस या शहर में किसी जगह जाना होता है तो वे उत्तम नगर ईस्ट स्टेशन से मेट्रो पकड़ते हैं। गर्ग 28 मई 2013 को 3.30 बजे ट्रेन पर चढ़े। जब ट्रेन तिलक नगर स्टेशन पहुंची तो वहां उन्हें कोलकाता के सुजॉय मजूमदार मिले। उनके साथ छह लोग थे। दो बुजुर्ग व दो जवान महिलाएं और दो बच्चे। उन्होंने गर्ग से पूछा कि ट्रेन आरके आश्रम मार्ग कितने बजे पहुंचेगी। उन्हें बताया गया कि करीब 25 मिनट लगेंगे। यह सुनते ही उनके चेहरे पर चिंता झलक पड़ी। गर्ग ने वजह पूछी तो उन्होंने बताया कि उन्हें कोलकाता जाने वाली दिल्ली-सियालदा राजधानी एक्सप्रेस पकड़नी है। यह दिल्ली स्टेशन से 4.30 बजे रवाना होती है। उनके साथ छोटे-बड़े आठ लगेज भी थे।
जिस तरह से मजूमदार बेचैन हो रहे थे उसे देखकर गर्ग को महसूस हो गया कि उन्हें मदद की जरूरत है। उन्होंने तय कर लिया कि वे जितनी हो सकेगी मजूमदार की मदद करेंगे। पहले उन्होंने सोचा कि वे उन लोगों को ऑटो रिक्शा ढूंढ़ने में मदद करेंगे। वे आरके आश्रम मार्ग स्टेशन पर उन लोगों के साथ उतर भी गए। वहां पहुंचकर उन्होंने देखा कि कोई ऑटो रिक्शा है ही नहीं। फिर भी वे किसी तरह बैटरी से चलने वाले रिक्शा ढूंढ लाए। उन्हें इस बीच महसूस हुआ कि अगर वे इस परिवार की आगे भी मदद नहीं करेंगे तो शायद उन लोगों की ट्रेन छूट जाएगी। उस वक्त शाम के 4.05 हो चुके थे।
सिर्फ 25 मिनट बाकी थे। वे उनके साथ हो लिए। नई दिल्ली स्टेशन पर पहाड़गंज की तरफ वाले प्रवेश द्वार पर जाम लगा हुआ था। कोई एक्सीडेंट हुआ था, वहां। गर्ग ने फुर्ती से एक कुली बुलाया। कुछ सामान उसे पकड़ाया। दो बैग उन्होंने और मजूमदार ने ले लिए। तेजी से सभी प्लेटफॉर्म नंबर-13 की तरफ लपके। यह अजमेरी गेट की तरफ था। ट्रेन वहीं से छूटनी थी। रास्ते में मजूमदार ने बताया कि प्लेटफॉर्म नंबर-१६ वाले क्लॉक रूम में उनके छह सूटकेस और रखे हैं। सामान और मजूमदार परिवार के लोगों को प्लेटफॉर्म-13 पर छोड़कर वे दोनों प्लेटफॉर्म-१६ की ओर दौड़े। जाते-जाते कुली से कह गए कि वह महिलाओं और बच्चों को ट्रेन में बिठा दे। क्लॉक रूम पहुंचकर गर्ग ने देखा कि सूटकेस काफी भारी हैं। वे लोग उन्हें नही
क्लॉक रूम पहुंचकर गर्ग ने देखा कि सूटकेस काफी भारी हैं। वे लोग उन्हें नहीं ले जा सकते। यहां तक कि कुली भी एक बार में दो ही सूटकेस लेकर जा सकता है। उन्होंने आसपास देखा। वहां दो ही कुली थे। दोनों ने जो मेहनताना बोला उन्होंने हां कर दी और साथ ले लिया। लेकिन दो सूटकेस अब भी बाकी थे। गर्ग ने क्लॉक रूम इंचार्ज को अपना आईकार्ड दिखाया। उसने उन्हें एक आदमी दे दिया। जब तक तीसरा कुली नहीं मिला वह आदमी उनके दो सूटकेस लेकर साथ चला। इस पूरी भागमभाग के बीच घड़ी पर नजर गई तो देखा कि ट्रेन छूटने में सिर्फ पांच मिनट बचे हैं। प्लेटफॉर्म पर पहुंचते-पहुंचते चार मिनट ही रह गए। वहां पहुंचकर गर्ग ने मजूमदार से कहा कि पहले वे ट्रेन में चढ़ जाएं। फिर कुलियों की मदद से उन्होंने सभी छह सूटकेस कोच में फेंक दिए। इसी बीच उनकी नजर
पड़ी कि मजूमदार की बूढ़ी मां प्लेटफॉर्म पर ही खड़ी हैं। कोच के गेट पर सूटकेस पड़े हुए थे। वे अंदर नहीं जा सकती थीं। मजूमदार भी नीचे नहीं आ सकते थे। इतने में गाड़ी चल पड़ी।
गर्ग ने मजूमदार की मां को सहारा दिया और उन्हें चलती ट्रेन में ही कोच के दूसरे दरवाजे से भीतर धकेल दिया। हालात ये थे कि पांच सेकंड की भी देर होती तो मजूमदार परिवार की ट्रेन छूट जानी थी या फिर उनकी मां प्लेटफॉर्म पर ही रह जातीं। इतने में ही चलती गाड़ी से मजूमदार की तेज आवाज गर्ग के कानों में पहुंची, ‘थैंक यू।’ गर्ग के ऑफिस में मीटिंग थी। वे 20 मिनट पहले ऑफिस पहुंच गए। एक अनजान से मजूमदार परिवार की मदद करते हुए उनके पूरे 30 मिनट खर्च हुए थे। लेकिन उनके मन में संतोष था कि यह वक्त उनका बर्बाद नहीं हुआ बल्कि बेशकीमती रहा था। अगर वे उस परिवार की मदद न करते तो उन्हें बड़ा नुकसान हो जाता। उनका समय, ऊर्जा, पैसा सब बेकार चला जाता।
फंडा: अगर आप वाकई किसी की मदद करना चाहते हैं तो किसी अनजान व्यक्ति की सहायता कीजिए। ज्यादा नहीं तो एक संतोष आपको मिलेगा ही। मदद शब्द के सही अर्थ का अनुभव आपको तभी होगा जब किसी अनजान व्यक्ति की मदद करें। मजूमदार ने खुद इस घटना के बारे में दैनिक भास्कर को बताया। साथ में यह जोड़ते हुए कि इस दुनिया में ‘भगवान हैं।’
hin_Deva hin_Deva hin_Deva hin_Deva hin_Deva hin_Deva hin_Deva